שרון אסמן

שרון אסמן (29 בספטמבר 1978 – 1 ביולי 2021) היה קצין בצה"ל בדרגת אלוף-משנה. שימש מפקד חטיבת הנח"ל, קצין אג"ם של פיקוד הצפון, מפקד חטיבת בנימין, מפקד חטיבת עציון, קצין אג"ם של אוגדת עזה ומפקד גדוד 931. אסמן, בנם של פסח ואינה, נולד וגדל בכפר סבא. למד בתיכון כצנלסון שבעיר מגוריו. הוא התגייס לצה"ל במרץ 1997, ושובץ בגדוד 931 בחטיבת הנח"ל. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד 931 ומונה למפקד מחלקה, והשתתף בלחימה בדרום לבנון. לאחר מכן שירת כקצין המבצעים (קמב"ץ) הגדודי. בהמשך שימש כמפקד פלוגת מסלול. לאחר מכן היה מפקד פלוגה בגדוד 931. בשנת 2002 מונה למפקד פלנ"ט נח"ל, והשתתף בלחימה כנגד הטרור הפלסטיני באינתיפאדה השנייה. בתפקיד זה שימש עד שנת 2004. בתקופת ההתנתקות שירת כראש נציגות דובר צה"ל בפיקוד המרכז. בהמשך שימש כסגן מפקד גדוד 932 בין השנים 2008–2009. לאחר מכן מונה לקצין אג"ם של חטיבת הנח"ל בין השנים 2010–2011. בסיום תפקידו יצא ללימודים בפו"ם. באוגוסט 2012 הועלה לדרגת סא"ל ומונה לראש ענף חי"ר במרכז לאימונים באש במל"י, ושימש בתפקיד עד שנת 2013. באוגוסט 2013 מונה למפקד גדוד 931, אותו הוביל בין היתר במבצע שובו אחים ובמבצע צוק איתן, במהלכו אף נפצע. על פעילות הגדוד והישגיו בפיקודו במבצע צוק איתן, עוטר הגדוד ב-26 במרץ 2015 בצל"ש יחידתי ממפקד עוצבת הפלדה, נדב פדן. בתפקיד זה שימש עד שנת 2015. לאחר מכן שירת כקצין אג"ם של אוגדת עזה בין השנים 2015–2017. ב-6 ביולי 2017 הועלה לדרגת אל"ם ומונה למפקד חטיבת עציון, ושימש בתפקיד עד 17 במאי 2018. ב-31 במאי 2018 מונה למפקד חטיבת בנימין, ושירת בתפקיד עד 29 באוגוסט 2019. בספטמבר 2019 מונה לקצין אג"ם של פיקוד הצפון, תפקיד אותו מילא עד יוני 2021. ב-28 ביוני 2021 מונה למפקד חטיבת הנח"ל. ב-1 ביולי 2021, שלושה ימים לאחר מינויו למפקד החטיבה, נפטר מדום לב לאחר שהתמוטט בעת אימון בוקר. הוא הובא למנוחות בהלוויה צבאית בהשתתפות הרמטכ"ל אביב כוכבי בבית הקברות הצבאי קריית שאול. בפברואר 2022, כשמונה חודשים לאחר מותו, הודיעה עיריית ירושלים על החלטתה להנציח את זכרו בדרך של מרוץ מקדים למרתון ירושלים, שייערך מדי שנה. המרוץ הראשון התקיים ב-11 במרץ 2022. אסמן התגורר בתל אביב, היה נשוי עד למותו לשרון שלמון אסמן, סמנכ"לית ynet וידיעות אחרונות, ואב לשתי בנות. היה בעל תואר ראשון בפסיכולוגיה מהמכללה האקדמית תל אביב-יפו. אסמן ודוד שפירא (מימין) בטקס העברת הפיקוד על חטיבת עציון, מאי 2018 מפקד גדוד 931, שרון אסמן, ומפקדי פלוגותיו בטקס קבלת צל"ש על הישגי הגדוד במבצע צוק איתן, מרץ 2015 אסמן בטקס מינויו למפקד חטיבת הנח"ל, יוני 2021 טקס חילופי הפיקוד בחטיבת הנח"ל, יוני 2021. מימין: המפקד היוצא ישראל שומר, מפקד עוצבת הפלדה סער צור והמפקד הנכנס שרון אסמן. מדיה וקבצים בנושא שרון אסמן בוויקישיתוף קורות החיים של שרון אסמן, באתר "יזכור" של משרד הביטחון לילך שובל, נח"ל של גבורה: גדוד 931 קיבל צל"ש על הישגיו בצוק איתן, באתר ישראל היום, 27 במרץ 2015 אסף קמר, קולות הקרב: פנים מול פנים, בבית חאנון, באתר ynet, 6 ביולי 2015 יואב זיתון, מפקד חדש לחטיבת עציון: "יחד נגן על הבית", באתר ynet, 6 ביולי 2017 יואב זיתון, מפקד הנח"ל, אל"ם שרון אסמן, התמוטט באימון ומת - 3 ימים לאחר שנכנס לתפקיד, באתר ynet, 1 ביולי 2021 אל"ם ח', על התרחיש הזה לא דיברנו | פרידה מאל"ם אסמן, באתר ynet, 2 ביולי 2021 יוסי יהושוע, תודה גיבורים, באתר ynet, 3 בפברואר 2015 טל לב רם, ‏מעל הכל - בן אדם: שרון אסמן היה קצין יוצא דופן ביכולות ובאישיות המיוחדת שלו, באתר מעריב אונליין, 2 ביולי 2021 עמוס הראל, ההיערכות של צה"ל מתחילה מלמטה, באתר הארץ, 2 באוקטובר 2016 עמוס הראל, העיניים אדומות יותר מהנעליים, באתר הארץ, 8 באוגוסט 2014 נח"ל של גבורה: גדוד 931 קיבל צל"ש על הישגיו בצוק איתן, באתר www.gvura.org אל"ם דוד שפירא מונה למפקד חטמ"ר עציון, באתר צה"ל, 17 במאי 2018 עדו בן פורת, אל"ם שרון אסמן מונה למפקד חטיבת הנח"ל, באתר ערוץ 7, 28 ביוני 2021 איתי בלומנטל, טרגדיה בצה"ל: מח"ט הנח"ל הנכנס התמוטט ומת בזמן אימון, באתר כאן – תאגיד השידור הישראלי, 1 ביולי 2021 יואב זיתון, מפקד הנח"ל, אל"ם שרון אסמן, התמוטט באימון ומת - 3 ימים לאחר שנכנס לתפקיד, באתר ynet, 1 ביולי 2021 יואב זיתון, דרכו האחרונה של אל"ם אסמן: "אני לא נפרדת. אנחנו תמיד יחד, שרון ושרון", באתר ynet, 4 ביולי 2021 רינה דריגוב, מנציחים את זכרו של שרון אסמן ז"ל: מרוץ מקדים למרתון ירושלים על שמו, באתר ynet, 28 בפברואר 2022 גלעד כהן, מרוץ לזכרו של אל"מ שרון אסמן ז"ל: "המינימום שאפשר לעשות לבן אדם כזה", באתר ynet, 11 במרץ 2022 מערכת לאשה, הנשים שמאחורי האתר של המדינה: "כמעט ילדתי ליד בית השייח", באתר Xnet‏, 4 ביוני 2020